stanford-oval/wikipedia huggingface dataset:
พระราชวรวงศ์เธอ พระองค์เจ้าบวรวิสุทธิ์
พระโอรสธิดา

พระราชวรวงศ์เธอ พระองค์เจ้าบวรวิสุทธิ์ เสกสมรสกับหม่อมเจ้ากมลเปรมปรีดิ์ วิสุทธิ (ราชสกุลเดิม นวรัตน; พระธิดาในพระเจ้าราชวรวงศ์เธอ กรมหมื่นสถิตย์ธำรงสวัสดิ์ กับหม่อมนุ่ม นวรัตน ณ อยุธยา) มีพระโอรสธิดา 6 องค์ คือ
หม่อมเจ้าชาย(ไม่ปรากฏพระนาม)
หม่อมเจ้าหญิงพงศ์ประพันธ์ วิสุทธิ (ประสูติ 21 ตุลาคม พ.ศ. 2445)
หม่อมเจ้านันทิวัฒน์ วิสุทธิ (สิ้นชีพิตักษัย 22 มกราคม พ.ศ. 2449 พระราชทานเพลิง ณ วัดสระเกศ เมื่อวันที่ 14 พฤษภาคม พ.ศ. 2455)
หม่อมเจ้ารัตยากร วิสุทธิ เสกสมรสกับหม่อมเจ้าสุลัภวัลเลง วิสุทธิ (ราชสกุลเดิม สวัสดิวัตน์) มีโอรส ดังนี้
หม่อมราชวงศ์เกษมวิสุทธิ์ วิสุทธิ
หม่อมราชวงศ์สุทธิสวัสดิ์ วิสุทธิ
หม่อมราชวงศ์โสรัจจ์ วิสุทธิ
หม่อมเจ้าชาย(ไม่ปรากฏพระนาม)
หม่อมเจ้าขจรปรีดี วิสุทธิ (ประสูติปี พ.ศ. 2450) เสกสมรสกับหม่อมมณี วิสุทธิ ณ อยุธยา มีธิดา คือ
หม่อมราชวงศ์กันดา วิสุทธิ
พระธาตุจอมเพชร

พระธาตุจอมเพชร และหมู่พระที่นั่ง
พระธาตุจอมเพชร เป็นพระเจดีย์ทรงลังกาสีขาวประดิษฐานอยู่ ณ "อุทยานประวัติศาสตร์พระนครคีรี" มีอายุเก่าแก่ สร้างมานานก่อนที่จะสร้างพระราชวังพระนครคีรี ในสมัยต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้ซ่อมแซมและเสริมให้สูงขึ้น แล้วบรรจุพระบรมสารีริกธาตุไว้ภายใน แล้วพระราชทานชื่อว่า "พระธาตุจอมเพชร"
ลักษณะ

เป็นเจดีย์เก่าทรงลังกา ลักษณะภายในฐานกลวงเป็นหอกลมกลางฐานตรงกลางมีเสาใหญ่รับน้ำหนักองค์พระเจดีย์ รอบพระเจดีย์มีทางเข้าไปยังหอกลมสี่ทางด้วยกัน องค์เจดีย์สร้างบนภูเขาสูง 92 เมตร มีความสูงจากฐานเจดีย์ 40 เมตร
การก่อสร้าง

ในครั้งนั้นสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นแม่กองในการก่อสร้าง และเมื่อสำเร็จแล้วโปรดเกล้า" พระราชทานนามว่า "พระราชวังพระนครคีรี" ส่วนเขาลูกนี้ก็พระราชทานชื่อให้ใหม่ว่า "เขามหาสวรรค์" เขามหาสมณะหรือเขามหาสวรรค์นี้มีทั้งหมด 3 ยอด ยอดซึ่งเป็นที่ตั้งพระราชวังคือยอดทางทิศตะวันตกของเมืองเพชรบุรี ส่วนยอดกลางนั้นเป็นที่ตั้งของ พระธาตุจอมเพชร อีกยอดหนึ่งที่อยู่ทางด้านทิศตะวันออกของเมืองเพชรบุรี เป็นที่ตั้งของวัดพระแก้วน้อย
"เขามหาสวรรค์" หรือ "เขาวัง" อันเป็นชื่อที่ชาวเมืองเพชรบุรีคุ้นเคยกันดีนั้น เดิมมีชื่อ "เขาคีรี" เมื่อมีผู้สร้างวัดขึ้นที่ไหล่เขาแห่งนี้ในสมัยกรุงศรีอยุธยา และตั้งชื่อวัดว่า "มหาสมณะ" จึงเรียกเขาลูกนี้ตามชื่อของวัดที่สร้างขึ้นใหม่
ต่อมาพระจอมเกล้าเจ้าอยู่หัวได้เสด็จฯ มาที่เมืองเพชรบุรี และทรงพอพระราชหฤทัยมากกับบรรยากาศของธรรมชาติบนเขาแห่งนี้ จึงโปรดเกล้าฯ ให้สร้างพระราชวังขึ้น เพื่อเป็นที่สำหรับแปรพระราชฐานมาประทับพักผ่อน
พระธาตุดอยนก

พระธาตุดอยนก ตั้งอยู่ที่ บ้านแม่สาบ อำเภอสะเมิง จังหวัดเชียงใหม่
พระธาตุดอยนก
ประวัติ

เดิมเล่ากันว่า ในอดีตที่ผ่านมา บนยอดดอยนั้นมีสระน้ำใหญ่ และก็มีฝูงนกอาศัยอยู่ เป็นจำนวนมาก เล่ากันว่าในยามค่ำคืนวันเพ็ญ ชาวบ้านมักจะเห็นแสงสว่างขึ้นเหมือนมีใครมาเปิดไฟไว้ทั้งดอย ซึ่งทั้งๆที่ พื้นที่บนดอยไม่มีไฟฟ้าขึ้นไปถึง 
ชาวบ้านแม่สาบ จึงเรียกกันว่าดอยนก ซึ่งต่อมาก็มีแกนนำชาวบ้าน เช่น กำนันสุเวช สาธุเม (กำนันในสมัยนั้น) และร่วมกับชาวบ้านอีกหลายฝ่าย ได้คิดว่าน่าจะสร้างพระธาตุไว้ในที่นี้ เพื่อให้คนได้กราบไหว้ สักการบูชา จึงเป็นที่มาของชื่อพระธาตุดอยนก
และเมื่อวันที่ 18 กุมภาพันธ์ พุทธศักราช 2558 พระธาตุดอยนกก็มีงานฉลองเสนาสนะพระธาตุดอยนกขึ้น
ประมวลภาพ พระธาตุดอยนก

พระธาตุดอยนก
บุคคลที่เสียชีวิตในปี พ.ศ. 2531

ด้านล่างนี้เป็นบุคคลที่เสียชีวิตในปี พ.ศ. 2531
มกราคม

11 มกราคม - ประมูล อุณหธูป (นามปากกา อุษณา เพลิงธรรม) นักประพันธ์ชาวไทย (เกิด 17 มิถุนายน พ.ศ. 2463)
กุมภาพันธ์

15 กุมภาพันธ์ - ริชาร์ด ไฟน์แมน นักฟิสิกส์ชาวอเมริกัน (เกิด 11 พฤษภาคม พ.ศ. 2461)
พฤษภาคม

5 พฤษภาคม - ไมเคิล ชารา นักเขียนนิยายวิทยาศาสตร์ชาวอเมริกัน (เกิด 23 มิถุนายน พ.ศ. 2471)
8 พฤษภาคม - โรเบิร์ต เอ. ไฮน์ไลน์ นักเขียนนิยายวิทยาศาสตร์ชาวอเมริกัน (เกิด 7 กรกฎาคม พ.ศ. 2450)
กรกฎาคม

3 กรกฎาคม - ท่านหญิงชิ้น ศิลปบรรเลง ศิลปินแห่งชาติ สาขาศิลปะการแสดง (ดนตรีไทย) (เกิด 3 กุมภาพันธ์ พ.ศ. 2449)
25 กรกฎาคม จูดิธ บาร์ซี นักแสดงเด็กชาวอเมริกัน (เกิด 6 มิถุนายน พ.ศ. 2531)
สิงหาคม

3 สิงหาคม - นายรงภักดี (เจียร จารุจรณ) ศิลปินแห่งชาติ สาขาศิลปะการแสดง (นาฏศิลป์) (เกิด 14 สิงหาคม พ.ศ. 2442)
27 สิงหาคม - สมเด็จพระอริยวงศาคตญาณ (วาสนมหาเถร) สมเด็จพระสังฆราช สกลมหาสังฆปริณายก วัดราชบพิธสถิตมหาสีมาราม (ประสูติ พ.ศ. 2440)
กันยายน

1 กันยายน - หลุยส์ อัลวาเรซ นักฟิสิกส์ชาวอเมริกัน (เกิด 13 มิถุนายน พ.ศ. 2454)
13 กันยายน - ชิโนบุ โฮริเอะ นักแสดงและนักร้องชาวญี่ปุ่น (เกิด 18 สิงหาคม พ.ศ. 2508)
ตุลาคม

16 ตุลาคม
ซาฟีนาซ ซุลฟิการ์ อดีตสมเด็จพระราชินีแห่งอียิปต์ (เกิด 5 กันยายน พ.ศ. 2464)
จี คัง-ฮัน อดีตนักโทษเป็นคนร้ายชาวเกาหลีใต้ (เกิด 8 กุมภาพันธ์ พ.ศ. 2497)
ธันวาคม

3 ธันวาคม - หลวงธำรงนาวาสวัสดิ์ นายกรัฐมนตรีคนที่ 8 ของไทย (เกิด 21 พฤศจิกายน พ.ศ. 2444)
ไม่ทราบวัน

ประสิทธิ์ ถาวร ศิลปินแห่งชาติ สาขาศิลปะการแสดง (ดนตรีไทย) (เกิด 12 กันยายน พ.ศ. 2464)
ดูเพิ่ม

บุคคลที่เสียชีวิตในปี พ.ศ. 2540
บุคคลที่เสียชีวิตในปี พ.ศ. 2539
บุคคลที่เสียชีวิตในปี พ.ศ. 2538
บุคคลที่เสียชีวิตในปี พ.ศ. 2537
บุคคลที่เสียชีวิตในปี พ.ศ. 2536
บุคคลที่เสียชีวิตในปี พ.ศ. 2535
บุคคลที่เสียชีวิตในปี พ.ศ. 2534
บุคคลที่เสียชีวิตในปี พ.ศ. 2533
บุคคลที่เสียชีวิตในปี พ.ศ. 2532
พระครูพยุหานุศาสก์ (ชิต ชิตจิตฺโต)

| พระครูพยุหานุศาสก์ (ชิต ชิตจิตฺโต)> ส่วนบุคคล |
| --- | --- |
เกิด: 23 พฤษภาคม พ.ศ. 2442 (59 ปี)
มรณภาพ: 26 ธันวาคม พ.ศ. 2501
ตำแหน่งชั้นสูง
ที่อยู่: วัดยางขาว จังหวัดนครสวรรค์
อุปสมบท: 8 มิถุนายน พ.ศ. 2462
พรรษา: 39
ตำแหน่ง: เจ้าอาวาสวัดยางขาว
ประวัติ

หลวงพ่อชิต ชิตจิตฺโต ท่านเกิดเมื่อวันที่ 23 พฤษภาคม พ.ศ. 2442 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านน้ำทรง ตำบลน้ำทรง อำเภอพยุหะคีรี จังหวัดนครสวรรค์ อุปสมบทเมื่อวันที่ 8 มิถุนายน พ.ศ. 2462ในรัชสมัยของพระบาทสมเด็จพระมงกุฎเกล้าเจ้าอยู่หัว ณ วัดมหาธาตุยุวราชรังสฤษฏิ์  โดยมี สมเด็จพระวันรัต (ฑิฒ) เป็นผู้อุปัชฌาย์ หลังจากอุปสมบทท่านก็ได้ดำรงตำแหน่งมากมายจนในปี พ.ศ. 2477 ท่านเป็นพระครูสัญญาบัตรเจ้าอาวาสวัดราษฎร์ ที่ พระครูพยุหานุศาสก์ และจนในปี พ.ศ. 2477 ท่านได้รับตำแหน่งมากมายถึง 3 ตำแหน่งคือ
เป็นเจ้าอาวาสวัดยางขาว รูปที่ ๒ อำเภอพยุหะคีรี
ได้รับแต่งตั้งเป็นเจ้าคณะอำเภอพยุหะคีรี รูปที่ 4 สืบต่อจาก พระครูนิวาสธรรมขันธ์ (เดิม พุทธสโร)
ได้รับแต่งตั้งเป็นพระอุปัชฌาย์
ในชั่วชีวิตของท่าน อุทิศตนให้แก่พระพุทธศาสนาจนท่านได้ถึงแก่มรณภาพเมื่อวันที่ 26 ธันวาคม พ.ศ. 2501 รวมอายุได้ 59 ปี
พระเจ้าโอเวอีดาแห่งนาอูรู

| พระเจ้าโอเวอีดาแห่งนาอูรู |
| --- | --- |

พระมหากษัตริย์แห่งนาอูรู
ครองราชย์: ค.ศ. 1888 - ค.ศ. 1920
รัชกาลก่อนหน้า: ไม่มี สงครามระหว่างชนเผ่านาอูรู
รัชกาลถัดไป: ไม่มี
ประสูติ: 1850
สวรรคต: 1921
พระมเหสี: พระราชินีไอบีนูอา พระราชินีไอดูคีรี
สมเด็จพระเจ้าโอเวอีดาแห่งนาอูรู
ราชวงศ์: นาอูรู
พระราชบิดา: จิม, หัวหน้าเผ่า
พระราชมารดา: ไอดินกาป
พระเจ้าโอเวอีดา พระมหากษัตริย์ของนาอูรู อันเป็นประเทศหนึ่งในหมู่เกาะมหาสมุทรแปซิฟิก หลังจากสงครามระหว่างชนเผ่านาอูรู พระองค์เสด็จพระราชสมภพในเขตโบเอ ในปี ค.ศ. 1888 และสิ้นพระชนม์ในปี ค.ศ. 1921 ที่ช่องแคบกาบับ
พระราชประวัติ

ก่อนที่นาอูรูจะอยู่ภายใต้การปกครองของชาวยุโรป ในอดีตมีกษัตริย์ที่ตรากฎหมายและปกครองเหล่าเจ้าพื้นเมืองท้องถิ่น เมื่อเยอรมนีผนวกนาอูรูเข้าเป็นส่วนหนึ่งของเยอรมันนิวกินีแล้ว พระเจ้าโอเวอีดายังคงมีพระราชอำนาจในฐานะพระมหากษัตริย์และยังดำรงตำแหน่งเป็นหัวหน้าชนเผ่าของประชาชนชาวนาอูรูทั้งมวล อย่างไรก็ตามมีเรื่องราวเพียงเล็กน้อยเท่านั้นที่รู้เกี่ยวกับพระองค์ พระเจ้าโอเวอีดาเป็นพระราชโอรสของหัวหน้าเผ่านามว่าจิมและภรรยาของเขาไอเดนกาปจากชนเผ่าเอมี พระเจ้าโอเวอีดาอภิเษกสมรสครั้งแรกกับลูกสาวของหัวหน้าเผ่าเอียมวิทนามว่าไอบีนูอา ทั้งสองพระองค์มีพระราชโอรสพระราชธิดาหลายพระองค์ หลังจากไอบีนูอาสิ้นพระชนม์ พระเจ้าโอเวอีดาอภิเษกสมรสอีกครั้งกับไอดูคีรี แต่ไม่พระราชโอรสและพระราชธิดา
พระธรรมวชิรเวที (บุญสิน อุตฺตมชาโต)

| พระธรรมวชิรเวที (บุญสิน อุตฺตมชาโต)> ส่วนบุคคล |
| --- | --- |
เกิด: 29 เมษายน พ.ศ. 2494 (73 ปี)
นิกาย: มหานิกาย
การศึกษา: นักธรรมชั้นเอก, เปรียญธรรม 9 ประโยค
ตำแหน่งชั้นสูง
ที่อยู่: วัดดุสิดารามวรวิหาร แขวงอรุณอมรินทร์ เขตบางกอกน้อย กรุงเทพมหานคร
อุปสมบท: 16 เมษายน พ.ศ. 2517
พรรษา: 50
ตำแหน่ง: เจ้าคณะภาค 18 เจ้าอาวาสวัดดุสิดารามวรวิหาร
พระธรรมวชิรเวที นามเดิม บุญสิน ฉายา อุตฺตมชาโต นามสกุล ขุนอุดม เป็นพระราชาคณะชั้นธรรมฝ่ายมหานิกาย ปัจจุบันดำรงตำแหน่งเจ้าอาวาสวัดดุสิดารามวรวิหาร และเจ้าคณะภาค 18
ประวัติ

พระธรรมวชิรเวที นามเดิม บุญสิน นามสกุล ขุนอุดม เกิดวันอาทิตย์ ที่ 29 เมษายน 2494 ตรงกับแรม 8 ค่ำ  เดือน 5 ปีเถาะ ณ บ้านเลขที่ 41 หมู่ที่ 14 ตำบลหงษ์เจริญ อำเภอท่าแซะ จังหวัดชุมพร บิดาชื่อนายสาย มารดาชื่อนางนิจ บรรพชาเมื่อวันที่ 18 เดือนเมษายน พ.ศ. 2508 ณ วัดหงษ์ปิยาราม ตำบลหงษ์เจริญ อำเภอท่าแซะ จังหวัดชุมพร     มีพระครูสุพรตประสาธน์ วัดเขาแก้ว จังหวัดชุมพร เป็นพระอุปัชฌาย์ อุปสมบทเมื่อวันที่ 16 เมษายน 2517 ณ วัดดุสิดารามวรวิหาร แขวงอรุณอมรินทร์ เขตบางกอกน้อย กรุงเทพมหานคร มีพระวิสุทธิโสภณ (วรรณ มนุญฺโญ) สมณศักดิ์สุดท้ายที่พระธรรมญาณมุนี วัดดุสิดารามวรวิหาร เป็นพระอุปัชฌาย์
วุฒิการศึกษา/วิทยฐานะ

พ.ศ. 2523  สอบไล่ได้ปริญญาบัตรเปรียญธรรม 9 ประโยค สำนักเรียนวัดชนะสงคราม กรุงเทพมหานคร สำนักงานแม่กองบาลีสนามหลวง
พ.ศ. 2543 สำเร็จการศึกษาปริญญาเอก ดุษฎีบัณฑิต (Ph.D.) สาขาบาลีพระพุทธศาสนา จากมหาวิทยาลัยพาราณสี ประเทศอินเดีย
พ.ศ. 2540 สำเร็จการศึกษาปริญญาโท มหาบัณฑิต (M.A.) จากมหาวิทยาลัยมคธ ประเทศอินเดีย
ตำแหน่งการปกครอง

พ.ศ. 2530 เป็นผู้ช่วยเจ้าอาวาสพระอารามหลวง วัดดุสิดาราม วรวิหาร
พ.ศ. 2541 เป็นรองเจ้าคณะภาค 17
พ.ศ. 2543 เป็นพระอุปัชฌาย์ วิสามัญ
พ.ศ. 2550 เป็นรองเจ้าคณะภาค 16
พ.ศ. 2552 ได้รับพระบัญชาสมเด็จพระสังฆราชแต่งตั้งเป็นเจ้าอาวาสพระอารามหลวง วัดดุสิดาราม วรวิหาร
พ.ศ. 2557 เป็นเจ้าคณะภาค 18 ปกครองดูแลคณะสงฆ์ 6 จังหวัด ประกอบด้วย จังหวัดพัทลุง สงขลา ปัตตานี ยะลา นราธิวาส และสตูล
สมณศักดิ์

พ.ศ. 2539 เป็นพระราชาคณะชั้นสามัญเปรียญ ในราชทินนามที่ พระศรีสิทธิเมธี,(สป.)
พ.ศ. 2545 เป็นพระราชาคณะชั้นราช ในราชทินนามที่ พระราชวรมุนี ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2553 เป็นพระราชาคณะชั้นเทพ ในราชทินนามที่ พระเทพสิทธิมุนี ศีลาจารดิลก ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2565 เป็นพระราชาคณะชั้นธรรม ในราชทินนามที่ พระธรรมวชิรเวที ศรีพิพัฒนโกศล โสภณภาวนานุสิฐ ตรีปิฎกบัณฑิต มหาคณิสสร  บวรสังฆาราม คามวาสี
พูล

นักเล่นพูลมืออาชีพ David Alcaide ที่ เวิลด์ พูล มาสเตอร์ส ปี 2007
พูล หรือ พ็อกเก็ตบิลเลียด เป็นคิวสปอร์ตชนิดหนึ่ง เล่นบนโต๊ะพูลที่มีหลุมหกหลุมตามขอบโต๊ะเรียกว่า พ็อกเก็ต เป้าหมายหลักของการเล่นคือยิงลูกบิลเลียดสีทุกลูกให้ลงหลุม กติกาของพูลที่นิยมคือแบบแปดลูกและเก้าลูก
พระมหาสถามปราปต์โพธิสัตว์

| พระมหาสถามปราปต์โพธิสัตว์ |
| --- | --- |

สันสกฤต: Mahāsthāmaprāpta (มหาสฺถามปฺราปฺต)
จีน: 大勢至 (ไต้ซือจู้) 勢至 (ซือจู้)
ญี่ปุ่น: 大勢至 (ไดเซชิ) 勢至 (เซชิ)
ทิเบต: མཐུ་ཆེན་ཐོབ (Thu-ch´en-Thob)
เวียดนาม: Đại Thế Chí Bồ tát
ข้อมูล
นับถือใน: มหายาน, วัชรยาน
 สถานีย่อยพระพุทธศาสนา
พระมหาสถามปราปต์โพธิสัตว์ เป็นพระโพธิสัตว์อัครสาวกของพระอมิตาภพุทธะเช่นเดียวกับพระอวโลกิเตศวรโพธิสัตว์ แต่มีคนรู้จักน้อยกว่า ถือว่าท่านเป็นพระโพธิสัตว์ด้านกำลัง สะท้อนพลังจิตที่เข้มแข็งของพระพุทธเจ้า ใกล้เคียงกับความหมายของพระสมันตภัทรโพธิสัตว์
ลักษณะ

รูปลักษณ์ของท่านอยู่ในท่ายืน จะทรงถือดอกปัทมาในพระหัตถ์บางครั้งจะทรงประณมหัตถ์ไว้ที่พระอุระ บางครั้งจะทรงถึงวัชระ บางตำราบอกว่ามือซ้ายอยู่ในท่าประทาน มือขวาอยู่ในท่าคิด บางครั้งมือทั้งสองจะประสานกันในท่าไขว้
ความเชื่อ

นิกายสุขาวดีกำหนดให้ท่านเป็นผู้คุ้มครองดวงจิตของผู้ที่จะไปอุบัติในแดนสุขาวดี ในอีกแนวหนึ่งเชื่อว่าพระมหาสถามปราปต์พัฒนามาจากพระอินทร์ของศาสนาพราหมณ์ เนื่องจากลักษณะในยุคแรกของท่านถือวัชระเช่นเดียวกับพระอินทร์ ต่อมามีการสร้างพระโพธิสัตว์องค์ใหม่ เรียกว่าพระวัชรปาณีโพธิสัตว์ แยกออกมาจากพระมหาสถามปราปต์ ความนิยมนับถือพระมหาสถามปราปต์จึงลดลง ความหมายต่าง ๆ ของท่านได้หลอมรวมกลายเป็นส่วนหนึ่งของพระโพธิสัตว์องค์อื่นๆไปในมหาไวโรจนะสูตรมีพระหฤทัยประจำพระองค์​ โอม​ สัม​ ชัม​ ชัม​ สะห์สวาหา
ปลาซิวข้างขวานเล็ก

| ปลาซิวข้างขวานเล็ก |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Trigonostigma
สปีชีส์:: T.  espei
ชื่อทวินาม
Trigonostigma espei (Meinken, 1967)

ชื่อพ้อง
 Rasbora espei
ปลาซิวข้างขวานเล็ก (ชื่อวิทยาศาสตร์: Trigonostigma espei) เป็นปลาน้ำจืดขนาดเล็กชนิดหนึ่งจำพวกปลาซิว ในวงศ์ปลาตะเพียน (Cyprinidae)
ซิวข้างขวานเล็ก พบที่ตำบลตันหยงลิมอ อำเภอระแงะ จังหวัดนราธิวาส โดยนายแพทย์วรกานต์ รุ่งประเสริฐ
มีรูปร่างและพฤติกรรมเหมือนปลาซิวข้างขวานใหญ่ (T. heteromorpha) ซึ่งเป็นปลาที่ลักษณะใกล้เคียงกันมากที่สุดทุกประการ เพียงแต่มีขนาดเล็กกว่า คือ มีขนาดใหญ่ได้สุดเพียง 2.5 เซนติเมตร และแถบดำรูปสามเหลี่ยมที่ลำตัวก็เล็กกว่า สามารถพบได้กว้างกว่า โดยสามารถพบในแหล่งน้ำตกของภาคตะวันออกและภาคใต้ของประเทศไทยได้อีกด้วย
นิยมเลี้ยงเป็นปลาสวยงามเช่นเดียวกัน ชื่ออื่น ๆ ที่เรียก เช่น "ปลาซิวข้างขวานภูเขา" เป็นต้น
แหล่งข้อมูลอื่น

รูปและข้อมูลภายนอกปลาซิวข้างขวานเล็ก
ข้อมูลที่เกี่ยวข้องกับ ปลาซิวข้างขวานเล็ก ที่วิกิสปีชีส์
ปางหมอยา

พระกริ่งปวเรศ  ปางหมอยา ศิลปะรัตนโกสินทร์ ออกแบบโดย ช่างสิบหมู่
ปางหมอยา เป็นพระพุทธรูปลักษณะนั่งขัดสมาธิราบ เหมือนปางมารวิชัย แต่พระหัตถ์เบื้องซ้ายถือหม้อน้ำมนต์ ประทับขัดสมาธิเพชรบนฐานบัวคว่ำบัวหงาย
ประวัติ

เมื่อพระพุทธศาสนาในประเทศอินเดียแบ่งเป็นฝ่ายเหนือและฝ่ายใต้ พระเจ้ากนิษกะกษัตริย์ราชวงศ์กุษาณะปกครองตอนเหนือของประเทศอินเดีย ได้จัดให้มีการประชุมพระสงฆ์ฝ่ายเหนือพร้อมทำสังคายนาครั้งที่ 4 ในศาสนาพุทธ ที่เมืองบุรุษบุรีเมื่อ พ.ศ. 624  โดยมีพระวินัยบางข้อที่เปลี่ยนแปลงไปเกิดพระไตรปิฎกที่แตกต่างและเกิดพุทธศาสนามหายาน  ตามคัมภีร์ต่าง ๆ ที่กล่าวถึงเรื่องราวเกี่ยวกับการบูชาพระไภษัชยคุรุนั้นฝ่ายเถรวาทไม่มีการกล่าวถึงเรื่องราวดังกล่าว ในคัมภีร์มหายานลลิตวิสระ มีข้อความสรรเสริญพระพุทธเจ้าแพทย์ผู้สามารถปลดเปลื้องความเจ็บปวดและความทุกข์ทรมานของมนุษย์ โดยในอัธยายที่ 1 ชื่อนิทานปริวรรตได้บรรยายว่า พระองค์เป็นแพทย์ประทานยา คือ อมฤต พระองค์กล้าในการตรัสเจรจาแสดงลัทธิทำให้มิจฉาทิฐิเร่าร้อนไปตามกัน พระองค์เป็นพงศ์พันธุ์แห่งพระธรรม ทรงปราดเปรื่องในปรมัตถธรรม พระองค์เป็นผู้นำ เป็นผู้ชี้ทาง ไม่มีใครยิ่งไปกว่า” ซึ่งการกล่าวถึงพระพุทธเจ้าแพทย์นั้นจะหมายถึงพระไภษัชยคุรุ เรื่องพระไภษัชยคุรุที่ปรากฏในคัมภีร์ที่ชัดเจนที่สุด ปรากฏในพระสูตรสันสกฤตสูตรหนึ่ง ชื่อ พระพุทธไภษัชยคุรุไวฑูรยประภาราชามูลปฌิธานสูตร  หรือ ไภษัชยคุรุไวฑูรยประภาตถาคตปูรวปณิธานสูตร
ลักษณะพระพุทธรูป

พระกริ่งปวเรศ รุ่น 1 พ.ศ. 2434 พระพุทธรูปปางมารวิชัย มือซ้ายถือหม้อยา
พระพุทธรูปปางหมอยาพุทธศิลป์แบบพระกริ่งปวเรศ วัดสมเด็จภูเรือ บ.ป่าจันตม ต.หนองบัว อ.ภูเรือ จ.เลย
ความเชื่อและคตินิยม

พระปางนี้นิยมสร้างเป็นพระกริ่งปวเรศ
พระปางนี้เป็นแพทย์ ประทานยา คือ อมฤต รักษาโรคภัยไข้ ปกป้องคุ้มภัยอันตราย หรือเป็นปางของพระไภษัชยคุรุไวฑูรยประภาตถาคต
ความเกี่ยวข้องกับพระไภษัชยคุรุไพพูรย์ประภาพุทธะ

ปางหมอยามีข้อสังเกตอยู่ข้อหนึ่ง เพราะคล้ายคลึงกับพระไภษัชยคุรุพุทธะมากที่สุด เนื่องจากหม้อยาของพระพุทธรูปปางนี้คล้ายคลึงกับบาตรบรรจุทิพยโอสถของพระไภษัชยคุรุพุทธะมาก
หลักฐานจากพระสูตร

พระสูตรที่กล่าวถึงพระไภษัชยคุรุพุทธเจ้าโดยเฉพาะ พระองค์เดียว คือ
พระไภษัชยคุรุไวฑูรยประภาตถาคตปูรวปณิธานสูตร เดิมเขียนด้วยภาษาสันสกฤต ต่อมาแปลเป็นภาษาจีนโดยพระถังซำจั๋งหรือ พระสมณะเสวียนจั้ง ในสมัยถังของจีน
พระไภษัชยคุรุไวฑูรยประภาสัปตพุทธปูรวปณิธานวิเศษสูตร ต่อมาแปลเป็นภาษาจีนโดยพระสมณะอี้จิง ในสมัยถังของจีน แต่กล่าวถึงพระพุทธเจ้า 7 พระองค์ โดยพระไภษัชยคุรุพุทธเจ้า เป็นพระองค์ลำดับที่ 7 กล่าวถึงปณิธาน 12 ข้อของพระไภษัชยคุรุพุทธเจ้า คือ
ช่วยให้สรรพสัตว์บรรลุโพธิญาณโดยเร็ว
ช่วยให้สรรพสัตว์ตื่นจากความโง่เขลา
ช่วยให้สรรพสัตว์ถึงพร้อมด้วยของใช้ทั้งปวง
ช่วยให้สรรพสัตว์หันมานับถือมหายานธรรม มุ่งสู่ความเป็นพระพุทธเจ้า
ช่วยให้สรรพสัตว์มีศีลบริสุทธิ์
ช่วยให้สรรพสัตว์มีกายสมบูรณ์
ช่วยให้สรรพสัตว์พ้นจากความยากจน
ช่วยให้สตรีได้เป็นบุรุษตามปรารถนา
ช่วยให้สรรพสัตว์พ้นจากอุบายของมาร
ช่วยให้สรรพสัตว์พ้นจากโทษทัณฑ์ทางอาญา
ช่วยให้สรรพสัตว์พ้นจากการทำชั่วเพื่อเลี้ยงชีพ
ช่วยให้สรรพสัตว์พบกับความสมบูรณ์ทั้งสิ้น
แหล่งข้อมูลอื่น

สมเด็จพระเจ้าบรมวงศ์เธอ กรมพระยาดำรงราชานุภาพ. ตำนานพุทธเจดีย์. ธนบุรี  :  โรงพิมพ์รุ่งวัฒนา,  2513
เรื่องพระพุทธรูปปางต่างๆ หลวงบริบาลบุรีรัตน์ และนายเกษมบุญศรี (พระบาทสมเด็จพระเจ้าอยู่หัวพระกรุณาโปรดเกล้าฯ ให้พิมพ์ขึ้นเพื่อพระราชทานในงานพระราชกุศลราชคฤหมงคลขึ้นพระตำหนักจิตรลดารโหฐาน เมื่อวันที่ 31 ตุลาคม พ.ศ. 2500
สกุลศิลปพระพุทธรูปในประเทศไทย อาจารย์จิตร บัวบุศย์
ศิลปในประเทศไทย ศาสตราจารย์ หม่อมเจ้าสุภัทรดิศ ดิสกุล.
| ด ค กปางพระพุทธรูป |
| --- | --- | --- |
|  ขัดสมาธิเพชร  ขับพระวักกลิ  ขอฝน  จงกรมแก้ว  ฉันสมอ  ชี้มาร  ชี้อัครสาวก  ชี้อสุภะ  ถวายเนตร  ทรงจีวร  ทรงตัดเมาลี  ทรงทรมานช้างนาฬาคิรี  ทรงทรมานพระยาวานร  ทรงพยากรณ์  ทรงพระสุบิน  ทรงพิจารณาชราธรรม  ทรงรับผลมะม่วง  ทรงรับมธุปายาส  ทรงรับหญ้าคา  ทรงรับอุทกัง  ทรมานพระยามหาชมพู  บำเพ็ญทุกรกิริยา  นาคปรก  นาคาวโลก  ปฐมเทศนา  ปฐมบัญญัติ  ประดิษฐานรอยพระพุทธบาท  ประทับเรือขนาน  ประทานเอหิภิกขุ  ประทานธรรม  ประทานพร  ประทานอภัย  ประสานบาตร  ประสูติ  ปรินิพพาน  ปลงอายุสังขาร  ปัจเจกขณะ  ปาลิไลยก์  ปลงกรรมฐาน  ปาฏิหาริย์  เปิดโลก  โปรดพกาพรหม  โปรดพุทธบิดา  โปรดพุทธมารดา  โปรดสัตว์  โปรดสุภัททปริพาชก  โปรดองคุลีมาลโจร  โปรดอสุรินทราหู  โปรดอาฬาวกยักษ์  พระเกศธาตุ  ภัตตกิจ  มหาภิเนษกรมณ์  มารวิชัย  รับสัตตูก้อนสัตตูผง  รำพึง  เรือนแก้ว  ลอยถาด  ลีลา  สนเข็ม  สมาธิ  สรงน้ำฝน  เสด็จลงจากดาวดึงส์  เสวยมธุปายาส  แสดงโอวาทปาฏิโมกข์  แสดงโอฬาริกนิมิต  แสดงยมกปาฏิหาริย์  หมอยา  ห้ามญาติ  ห้ามพยาธิ  ห้ามพระแก่นจันทร์  ห้ามมาร  ห้ามสมุทร  อุ้มบาตร  อธิษฐานเพศบรรพชิต  |  ขัดสมาธิเพชร  ขับพระวักกลิ  ขอฝน  จงกรมแก้ว  ฉันสมอ  ชี้มาร  ชี้อัครสาวก  ชี้อสุภะ  ถวายเนตร  ทรงจีวร  ทรงตัดเมาลี  ทรงทรมานช้างนาฬาคิรี  ทรงทรมานพระยาวานร  ทรงพยากรณ์  ทรงพระสุบิน  ทรงพิจารณาชราธรรม  ทรงรับผลมะม่วง  ทรงรับมธุปายาส  ทรงรับหญ้าคา  ทรงรับอุทกัง  ทรมานพระยามหาชมพู  บำเพ็ญทุกรกิริยา  นาคปรก  นาคาวโลก  ปฐมเทศนา  ปฐมบัญญัติ  ประดิษฐานรอยพระพุทธบาท  ประทับเรือขนาน  ประทานเอหิภิกขุ  ประทานธรรม  ประทานพร  ประทานอภัย  ประสานบาตร  ประสูติ  ปรินิพพาน  ปลงอายุสังขาร  ปัจเจกขณะ  ปาลิไลยก์  ปลงกรรมฐาน  ปาฏิหาริย์  เปิดโลก  โปรดพกาพรหม  โปรดพุทธบิดา  โปรดพุทธมารดา  โปรดสัตว์  โปรดสุภัททปริพาชก  โปรดองคุลีมาลโจร  โปรดอสุรินทราหู  โปรดอาฬาวกยักษ์  พระเกศธาตุ  ภัตตกิจ  มหาภิเนษกรมณ์  มารวิชัย  รับสัตตูก้อนสัตตูผง  รำพึง  เรือนแก้ว  ลอยถาด  ลีลา  สนเข็ม  สมาธิ  สรงน้ำฝน  เสด็จลงจากดาวดึงส์  เสวยมธุปายาส  แสดงโอวาทปาฏิโมกข์  แสดงโอฬาริกนิมิต  แสดงยมกปาฏิหาริย์  หมอยา  ห้ามญาติ  ห้ามพยาธิ  ห้ามพระแก่นจันทร์  ห้ามมาร  ห้ามสมุทร  อุ้มบาตร  อธิษฐานเพศบรรพชิต  |  |
พระไภษัชยคุรุ
ประเทศแคนาดาในพาราลิมปิกฤดูร้อน 2016

| ประเทศแคนาดา ในพาราลิมปิกฤดูร้อน 2016 |
| --- | --- |

รหัสประเทศ: CAN
เอ็นพีซี: คณะกรรมการพาราลิมปิกแห่งชาติแคนาดา
ณ รีโอเดจาเนโร, ประเทศบราซิล 7 กันยายน ค.ศ. 2016 (2016-09-07) – 18 กันยายน ค.ศ. 2016 (2016-09-18)
นักกีฬา: 162 คน  ใน 19 ชนิดกีฬา
ผู้เชิญธงชาติ: เดวิด อิง
เหรียญ อันดับ 14:  ทอง 8 เงิน 10 ทองแดง 11 รวม 29 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศแคนาดา เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559  คณะกรรมการพาราลิมปิกแห่งชาติแคนาดาเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 162 คนใน 19 ชนิดกีฬา
จำนวนผู้เข้าแข่งขัน

| กีฬา | ชาย | หญิง | รวม |
| --- | --- | --- | --- |
|  กรีฑา | 18 | 8 | 26 |

| รวม | 18 | 8 | 26 |
กรีฑา

ผลการแข่งขันดังนี้:
| นักกีฬา | รายการ | ฮีท> ผล | ฮีท> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| โจชัว แคสซิดี้ | 800 ม. T54 | 1:39.86 | 8 | — | — | ไม่ก้าวหน้า | ไม่ก้าวหน้า |
| โจชัว แคสซิดี้ |  1500 ม. T54 | 3:05.97 | 6 | — | — | ไม่ก้าวหน้า | ไม่ก้าวหน้า |
| โจชัว แคสซิดี้ | 5000 ม. T54 | 10:27.94 | 7 q | — | — | 11:09.42 | 10 |
| มิตเชลล์ เชส |  1500 ม. T38 | — | — | — | — | 4:28.44 | 4 |
| เชย์น ด็อบสัน |  1500 ม. T37 | — | — | — | — | 4:21.06 | 5 |
| Alexandre Dupont | 400 ม. T54 | 49.28 | 6 | — | — | ไม่ก้าวหน้า | ไม่ก้าวหน้า |
| Alexandre Dupont | 800 ม. T54 | 1:40.37 | 6 | — | — | ไม่ก้าวหน้า | ไม่ก้าวหน้า |
| Alexandre Dupont |  1500 ม. T54 | 3:10.28 | 7 | — | — | ไม่ก้าวหน้า | ไม่ก้าวหน้า |
| Jason Dunkerley (Josh Karanja:guide) |  1500 ม. T11 | 4:14.99 | 2 q | — | — | 4:07.98 | 5 |
| Brent Lakatos | 100 ม. T53 | 14.43 PR | 1 Q | — | — | 14.44 | 1 ! |
| Brent Lakatos | 400 ม. T53 | 50.47 | 1 Q | — | — | 48.53 | 2 ! |
| Brent Lakatos | 800 ม. T53 | 1:43.37 | 1 Q | — | — | 1:41.09 | 3 ! |
| Jean-Philippe Miranda | 100 ม. T53 | 16.02 | 6 | — | — | ไม่ก้าวหน้า | ไม่ก้าวหน้า |
| Jean-Philippe Miranda | 400 ม. T53 | 52.24 | 4 | — | — | ไม่ก้าวหน้า | ไม่ก้าวหน้า |
| Jean-Philippe Miranda | 800 ม. T53 | 1:44.98 | 8 | — | — | ไม่ก้าวหน้า | ไม่ก้าวหน้า |
| กีโยม อูเอเลต์ | 1500 ม. T13 | — | — | — | — | 3:57.98 | 9 |
| กีโยม อูเอเลต์ | 5000 ม. T13 | — | — | — | — | 14:54.07 | 4 |
| ออสติน สมีงค์ | 100 ม. T34 | 16.03 | 2 Q | — | — | 16.21 | 6 |
| ออสติน สมีงค์ | 800 ม. T34 | 1:47.61 | 4 q | — | — | DQ | DQ |
| ทริสตัน สมิธ |  1500 ม. T54 | 3:11.35 | 8 | — | — | ไม่ก้าวหน้า | ไม่ก้าวหน้า |
| เลียม สแตนลีย์ |  1500 ม. T37 | — | — | — | — | 4:16.72 | 2 ! |
| เคอร์ติส ธม | 400 ม. T54 | 47.93 | 5 | — | — | ไม่ก้าวหน้า | ไม่ก้าวหน้า |
| 'Alexandre Dupont Brent Lakatos Tristan Smyth ' เคอร์ติส ธอม | ผลัด 4 × 400 ม. T53-54 | 3:11.41 | 4 q | — | — | 3:08.00 | 3 ! |
ดูเพิ่ม

ประเทศแคนาดาในโอลิมปิกฤดูร้อน 2016
ประเทศแคนาดาในพาราลิมปิก
ประเทศแคนาดาในโอลิมปิก
รายชื่อนักกีฬาแคนาดาที่ได้รับเหรียญรางวัลพาราลิมปิก
แหล่งข้อมูลอื่น

เว็บไซต์หลัก
คณะกรรมการพาราลิมปิกสากล
ผลและสถิติ
| ด ค กประเทศที่เข้าร่วมแข่งขันพาราลิมปิกฤดูร้อน 2016 ที่ รีโอเดจาเนโร ประเทศบราซิล |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   นักกีฬาผู้ลี้ภัย  |  |
พระราชวรวงศ์เธอ พระองค์เจ้าธิดาจำรัสแสงศรี

| พระราชวรวงศ์เธอ พระองค์เจ้าธิดาจำรัสแสงศรี> พระราชวรวงศ์เธอ |
| --- | --- |
ประสูติ: 25 พฤศจิกายน พ.ศ. 2414
สิ้นพระชนม์: 24 สิงหาคม พ.ศ. 2440 (ุ27 ปี)
ราชวงศ์: จักรี
พระราชบิดา: กรมพระราชวังบวรวิไชยชาญ
พระมารดา: จอมมารดาเขียวใหญ่
พระราชวรวงศ์เธอ พระองค์เจ้าธิดาจำรัสแสงศรี (25 พฤศจิกายน พ.ศ. 2414 — 24 สิงหาคม พ.ศ. 2440) พระราชธิดาพระองค์ที่ 10 ในกรมพระราชวังบวรวิไชยชาญประสูติแต่จอมมารดาเขียวใหญ่